Diari Oficial de la Generalitat Valenciana


Sumari del DOGV 5754, del 02-05-2008 (2008/5172)

RESOLUCIÓ de 8 d'abril de 2008, de la directora general d'Habitatge i Projectes Urbans de 8 d'abril de 2008, d'acreditació de l'entitat de control de qualitat de l'edificació, Asistencia Técnica y Control de Calidad de la Construcción, SA (AT Control, SA), amb la referència 07004EPR/08.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5754

Data del DOGV
:   02-05-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/5172


Data del document
:   08-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * indústria de la construcció

RESOLUCIÓ de 8 d'abril de 2008, de la directora general d'Habitatge i Projectes Urbans de 8 d'abril de 2008, d'acreditació de l'entitat de control de qualitat de l'edificació, Asistencia Técnica y Control de Calidad de la Construcción, SA (AT Control, SA), amb la referència 07004EPR/08. [2008/5172]  
El Sr. Severino Ramos Aparici, en representació de l'entitat de control de qualitat de l'edificació, Asistencia Técnica y Control de Calidad de la Construcción, SA (A.T. Control, SA), sol·licita l'acreditació en el camp d'assistència tècnica que s'indica en aquesta resolució.  
L'expedient d'acreditació s'ha tramitat de conformitat amb la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener, i mitjançant aquest s'ha comprovat el compliment dels requisits exigits pel Decret 107/2005, de 3 de juny, del Consell de la Generalitat.   
Per aquesta raó, a proposta de l'Àrea de Qualitat en l'Edificació, aquesta Direcció General resol:  
Primer  
Acreditar l'entitat de control de qualitat de l'edificació Asistencia Técnica y Control de Calidad de la Construcción, SA (A.T. Control, SA), amb domicili social a l'avinguda dels Germans Bou, 171, de Castelló i oficines perifèriques al P. I. Casanova. c/ dels Corregers, nau B-01 a Riba-roja del Túria (València), c/ Sant Roc 12 a Gandia (València), Plaça Quevedo, 5 local 2 a Sant Vicent del Raspeig (Alacant) i c/ Canalejas. ed. Mediterráneo 7-1 U a Pilar de la Horadada (Alacant), amb la referència, 07004EPR/08, per al camp d'assistència tècnica definit pels criteris següents:  
E: Edificació: habitatge i residencial, administratiu, sanitari, religiós, docent i cultural.  
P: Procés de l'edificació: concepció tècnica de l'edifici i execució d'obres.  
R: Requisits bàsics de seguretat estructural: fonaments i estructures  
Segon  
Aquesta acreditació tindrà validesa per un període de cinc anys comptadors a partir de la data de la resolució, i queda supeditada al compliment de les condicions establides en el Decret 107/2005, de 3 de juny, del Consell de la Generalitat, i en particular les indicades en els articles 3 i 4 del decret esmentat.  
Tercer  
Les inspeccions periòdiques per a la verificació del compliment dels requisits de l'acreditació durant el període de validesa dels cinc anys les realitzaran inspectors del Servei de Control e Infrastructures de Qualitat de la Direcció General d'Habitatge i Projectes Urbans, amb la intervenció d'entitats col·laboradores per a la realització d'auditories tècniques i de qualitat, de conformitat amb els articles 6 i 8 de l'esmentat Decret 107/2005, de 3 de juny, del Consell de la Generalitat.   
Quart  
Qualsevol variació en les condicions que han servit de base per a l'acreditació de l'entitat de control haurà de ser comunicada a aquesta Direcció General en el moment en què es produïsca.  
Contra aquesta resolució, que no posa fi a la via administrativa, es pot interposar recurs d'alçada davant de la secretària Autonòmica de Medi Ambient, Aigua, Urbanisme i Habitatge, en el termini d'un mes comptador des de la notificació, d'acord amb el que preveu l'article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/99, de 13 de gener.  
Aquesta resolució es publicarà en el Diari Oficial de la Comunitat Valenciana, per a coneixement general.  
València, 8 d'abril de 2008.- La directora general de Habitatge i Projectes Urbans: Mª. Jesús Rodríguez Ortiz.